Bajarekê Gundikêmelî yê Şirnexî de TJA bi eşkerayîyêke startê kampanyaya 'Bi Jin, Jiyan, Azadî Ver bi Azadîye' da.
Wekîlê Partîya Çep a Keske Newroze Uysal, Ayşegule Dogan, Adalete Kaya, aktîvîstê TJA û xeylêk kesî tewrê bernameyî bîyî. Hemsereka DBPyî ya Şirnexî Zîlane Yaman eşkerayîye wende.
Eşkerayîye de ame parekerdene ke TJA vera polîtîkayanê şerê taybetî û hêrişan na kampanya daya destpêkerdene. Eşkerayîye de bale ameye antene tecrîdê vera Rayberê Şarê Kurdî ser û ame vatene ke cinîyî bi têkoşînê xo tecrîdî bişiknê. TJA vat: ''Meseleya kurdan de muxatabo esas Birêz Abdullah Ocalan o. Coka no tecrîd yeno caardene.
Ma venga pêro cinîyanê kurdan, Tirkîya, rêxistinanê femînîstan, aktîvîstan û pêro cinîyanê dinya danê ke paştî bidê kampanyaya ma. Vera hêrişan ma bi serkêşîya cinîyan azadîye biwazê. Ma pîya vajê; Bi Jin, Jiyan, Azadî, ber bi Azadiyê ve.''
Eşkerayîye bi sloganê ''Jin, jiyan, azadî'' qedîyaye.
